# Embaràs ectòpic

Un embaràs ectòpic (del gr. ἐκ, "fora", i τόπος, "lloc") és aquell que es desenvolupa fora de l'úter, ja sigui a la trompa de Fal·lopi (el més freqüent), a l'ovari, al recte, a la melsa, al fetge, al canal cervical, a la regió retroperitoneal o a la cavitat pelviana o abdominal. Els signes i símptomes inclouen clàssicament dolor abdominal i sagnat vaginal, però menys del 50 per cent de les dones afectades tenen aquests dos símptomes. El dolor es pot descriure com agut, apagat o com una rampa. El dolor també es pot estendre a l'espatlla si s'ha produït sagnat a l'abdomen. Un sagnat greu pot provocar un ritme cardíac ràpid, síncope, hemoperitoneu massiu o xoc hipovolèmic. A banda de casos molt rars, el fetus no pot sobreviure. La litopedia és una complicació poc comuna de l'embaràs ectòpic.
L'ovari allibera un òvul que és succionat per una de les trompes de Fal·lopi, on és impulsat per diminuts cilis similars a pèls fins que, diversos dies després, arriba a l'úter. Normalment, la fecundació de l'òvul s'efectua a la trompa de Fal·lopi, però la implantació té lloc a l'úter. No obstant això, si la trompa s'obstrueix (per exemple, a causa d'una infecció prèvia), l'òvul pot desplaçar-se lentament o fins i tot quedar embussat. L'òvul fecundat potser mai arribi a l'úter i, en conseqüència, es produeix un embaràs ectòpic. En general, els embarassos ectòpics es desenvolupen a una de les trompes de Fal·lopi (embaràs tubàric). Són infreqüents els embarassos a la cèrvix uterina, a l'ovari a la cavitat abdominal o pelviana i els cornuals (en els quals l'òvul està implantat al gruix del miometri de la porció cornual uterina). La gestació heterotòpica és un trastorn obstètric en el qual coexisteixen un embaràs intrauterí normal i un embaràs ectòpic. La incidència dels embarassos heterotòpics arreu del món ha augmentat significativament en el decurs dels darrers anys, com a conseqüència de la generalització de les tècniques de fecundació in vitro.

## Causa i diagnòstic

Entre els factors de risc de l'embaràs ectòpic s'inclouen les malalties inflamatòries pelvianes, sovint a causa d'una infecció per clamídia; tabaquisme; parts anteriors amb cesàrea; cirurgia prèvia de trompes; una història d'infertilitat; o la pràctica de procediments de reproducció assistida. S'ha descrit algun cas excepcional d'embaràs ectòpic tubàric bilateral després de l'administració de clomifèn (un fàrmac inductor de l'ovulació), d'embaràs ectòpic tubàric amb cos luti contralateral, d'embaràs ectòpic nou anys després d'una histerectomia i d'hemoperitoneu secundari a la ruptura d'un embaràs ectòpic tubàric causada per una mola hidatiforme. Les gestants que prèviament han tingut un embaràs ectòpic tenen un risc molt més gran de tenir-ne un altre. En els rars casos que una dona queda embarassada amb un dispositiu intrauterí (DIU) col·locat, el risc de tenir un embaràs ectòpic és elevat. Els embarassos ectòpics són menys freqüents entre les dones blanques. Cal incloure l'embaràs ectòpic en la diagnosi diferencial de l'abdomen agut, fins i tot en dones histerectomitzades, de la malaltia trofoblàstica gestacional, i de l'embaràs molar. Pot ser el resultat d'un avortament induït amb fàrmacs abortius sense supervisió mèdica.
La detecció de l'embaràs ectòpic es realitza normalment mitjançant anàlisis de sang per detectar gonadotropina coriònica humana (hCG) i proves d'imatge mèdica, com ara l'ecografia obstètrica. L'ecografia funciona millor quan es realitza des de la vagina. Poden ser necessàries altres eines diagnòstiques complementàries per identificar les característiques particulars d'un embaràs ectòpic i la seva localització exacta. La tomografia computada amb contrast radiològic és útil en la diagnosi, el seguiment i la planificació preoperatòria dels embarassos ectòpics abdominals avançats. Altres causes de símptomes similars als de l'embaràs ectòpic inclouen: avortament espontani, torsió ovàrica, apendicitis aguda i coriocarcinoma ovàric primari. La concurrència en una mateixa dona d'un embaràs ectòpic trencat, d'una torsió anexial, d'un quist ovàric dermoide, d'endometriosi i de múltiples fibromiomes uterins és un fet extraordinari.

## Tractament

L'ús del medicament metotrexat funciona tan bé com la cirurgia en alguns casos. Específicament funciona bé quan la beta-HCG és baixa i la mida de l'embaràs ectòpic és petita. De vegades, combinant el metotrexat amb l'embolització angiogràfica de l'artèria uterina es pot preservar la fertilitat de dones que tenen un embaràs ectòpic cervical. La salpingectomia (eliminació quirúrgica de les trompes de Fal·lopi) encara es recomana normalment si la trompa s'ha trencat o els signes vitals de la persona són inestables. La cirurgia pot ser laparoscòpica o mitjançant una incisió més gran, coneguda com a laparotomia, quan l'embaràs ectòpic està molt avançat. La morbiditat i la mortalitat de les mares són més baixes amb el tractament immunosupressor. Molt rares vegades, l'abordatge quirúrgic durant una laparotomia per un embaràs ectòpic abdominal és la causa d'una àmplia lesió en el còlon sigmoide que requereix l'anastomosi terminoterminal del budell afectat.

## Epidemiologia

El percentatge d'embarassos ectòpics és d'entre l'1 per cent i el 2 per cent de tots els naixements vius als països desenvolupats, aproximadament, tot i que pot arribar al 4 per cent en el grup de dones que utilitzen mètodes de reproducció assistida. És la causa de mort més freqüent de la mare durant el primer trimestre de gestació, aproximadament entre un 6-13 per cent del total. Al món desenvolupat els resultats han millorat, mentre que al món en desenvolupament sovint continuen sent pobres. El risc de mort entre els països desenvolupats és d'entre el 0,1 i el 0,3 per cent, mentre que en el món en desenvolupament és d'entre l'1 i el 3 per cent. A Nigèria és superior al 8 per cent. L'embaràs ectòpic cornual, també anomenat embaràs intersticial, és un dels embarassos ectòpics amb una taxa de mortalitat materna més alta.

## Història

El Cristianisme va heredar i aceptar la idea expressada en l'Antic Testament provinent del món judaic que atribuïa l'origen de la malaltia a un càstic diví pels pecats comesos. Així, per la influència de la religió es va creure durant molt de temps que la causa dels embarassos ectòpics eren les conductes immorals. La primera descripció coneguda d'un embaràs ectòpic és d'Az-Zahrawí al segle xi. El cirurgià francès François Mauriceau (1637–1709), va publicar l'any 1668 la seva obra Traité des Maladies des Femmes Grosses et Accouchées, en la qual es defineix clarament l'embaràs tubàric com una complicació obstètrica. El 1883, el ginecòleg britànic Robert Lawson Tait (1845–1899) va practicar la primera intervenció quirúrgica amb èxit d'un embaràs ectòpic, aconseguint la supervivència de la mare.

## Referències

* ↑ Cornog, Mary Wood. Merriam-Webster's vocabulary uilder. Springfield, Mass.: Merriam-Webster, 1998, p. 313. ISBN 9780877799108.
* ↑ Varma, R; Gupta, J «Tubal ectopic pregnancy» (en anglès). BMJ Clin Evid, 2012 Feb 10; 2012, pp: 1406. ISSN: 1752-8526. PMC: 3285146. PMID: 22321966 [Consulta: 10 juliol 2024].
* ↑ Saif, M; Alahmar, S; Saif, A; Al Halabi, N; et al «Rectal ectopic pregnancy: A case report». Int J Surg Case Rep, 2024 Jun; 119, pp: 109798. DOI: 10.1016/j.ijscr.2024.109798. PMC: 11140778. PMID: 38788636 [Consulta: 10 juliol 2024].
* ↑ Hung, NK; Hung, ND; Ha, DM; Khuong, NH; Anh, NN; et al «Splenic ectopic pregnancy: Rare location of ectopic pregnancy, how does it present?». Radiol Case Rep, 2023 Ag 26; 18 (11), pp: 3884-3888. DOI: 10.1016/j.radcr.2023.08.026. PMC: 10475387. PMID: 37670912 [Consulta: 10 juliol 2024].
* ↑ Cai, YY; Xiao, EH; Shang, QL; Xiao, LZ «Ectopic pregnancy in the liver incidentally diagnosed by imaging: A case report». Exp Ther Med, 2017 Jul; 14 (1), pp: 373-376. DOI: 10.3892/etm.2017.4478. PMC: 5488510. PMID: 28672941 [Consulta: 6 agost 2024].
* ↑ Jordán Bolaños, AI; Mantilla, CA; Rodríguez, CE «Embarazo ectópico cervical: Estudio de un caso clínico» (en castellà). Anat Digital, 2020; 3 (3), pp: 82-88. DOI: 10.33262/anatomiadigital.v3i3.1391. ISSN: 2697-3391 [Consulta: 9 juliol 2024].
* ↑ Martínez-Varea, A; Hidalgo-Mora, JJ; Payá, V; Morcillo, I; et al «Retroperitoneal ectopic pregnancy after intrauterine insemination». Fertil Steril, 2011 Jun; 95 (7), pp: 2433.e1-e3. DOI: 10.1016/j.fertnstert.2011.02.026. ISSN: 1556-5653. PMID: 21377151 [Consulta: 28 agost 2024].
* 1 2 3 4 Crochet, JR; Bastian, LA; Chireau, MV «Does this woman have an ectopic pregnancy?: the rational clinical examination systematic review» (en anglès). JAMA, 309, 16, 24-04-2013, pp: 1722–1729. DOI: 10.1001/jama.2013.3914. ISSN: 1538-3598. PMID: 23613077 [Consulta: 27 juliol 2024].
* ↑ Hunt, DJ; McLendon, K; Conrad, J «Syncope Due to a Ruptured Ectopic Pregnancy» (en anglès). J Educ Teach Emerg Med, 2021 Gen 15; 7 (1), pp: S1-S20. DOI: 10.21980/J86M0N. PMC: 10358872. PMID: 37483396 [Consulta: 11 juliol 2024].
* ↑ Van Antwerp, E; Schick, S; Cutlip, H; Turner, J; Hott, J «Massive hemoperitoneum without peritoneal signs: An unusual presentation of omental ectopic rupture. A case report» (en anglès). Case Rep Womens Health, 2021 Maig 15; 31, pp: e00327. DOI: 10.1016/j.crwh.2021.e00327. PMC: 8167815. PMID: 34094887 [Consulta: 11 juliol 2024].
* ↑ Legesse, TK; Ayana, BA; Issa, SA «Surviving Fetus from a Full Term Abdominal Pregnancy» (en anglès). Int Med Case Rep J, 2023 Mar 15; 16, pp: 173-178. DOI: 10.2147/IMCRJ.S403180. PMC: 10025137. PMID: 36950324 [Consulta: 10 juliol 2024].
* ↑ Mirzaei, S; Arab Baferani, S; Khoshkholgh Sima, M; Rahmatian, R «Lithopedion - a rare complication of ectopic pregnancy: A case report» (en anglès). Radiol Case Rep, 2023 Ag 25; 18 (11), pp: 3853-3855. DOI: 10.1016/j.radcr.2023.08.030. PMC: 10475392. PMID: 37670922 [Consulta: 6 agost 2024].
* ↑ Han, J; Sadiq, NM «Anatomy, Abdomen and Pelvis: Fallopian Tube» (en anglès). StatPearls [Internet]. StatPearls Publishing LLC, 2023 Jul 24; NBK547660, pàgs: 4. PMID: 31613440 [Consulta: 8 agost 2024].
* ↑ Su, RW; Fazleabas, AT «Implantation and Establishment of Pregnancy in Human and Nonhuman Primates» (en anglès). Adv Anat Embryol Cell Biol, 2015; 216:, pp: 189-213. DOI: 10.1007/978-3-319-15856-3_10. PMC: 5098399. PMID: 26450500 [Consulta: 8 agost 2024].
* ↑ Taran, FA; Kagan, KO; Hübner, M; Hoopmann, M; et al «The Diagnosis and Treatment of Ectopic Pregnancy» (en anglès). Dtsch Arztebl Int, 2015 Oct 9; 112 (41), pp: 693-703. DOI: 10.3238/arztebl.2015.0693. PMC: 4643163. PMID: 26554319 [Consulta: 30 octubre 2024].
* ↑ Mohebbi, MR; Rosenkrans, KA; Luebbert, EE; Hunt, TT; Jung, MJ «Ectopic pregnancy in the cervix: a case report» (en anglès). Case Rep Med, 2011 Oct 26; 2011, pp: 858241. DOI: 10.1155/2011/858241. PMC: 3205779. PMID: 22110520 [Consulta: 27 juliol 2024].
* ↑ Jha, S; Bosworth, K; Quadri, A; Ibrahim, A «Ovarian ectopic pregnancy» (en anglès). BMJ Case Rep, 2011 Nov 15; 2011, pp: bcr0820103250. DOI: 10.1136/bcr.08.2010.3250. PMC: 3229317. PMID: 22674594 [Consulta: 10 juliol 2024].
* ↑ George, R; Powers, E; Gunby, R «Abdominal ectopic pregnancy» (en anglès). Proc (Bayl Univ Med Cent), 2021 Mar 5; 34 (4), pp: 530-531. DOI: 10.1080/08998280.2021.1884932. PMC: 8224208. PMID: 34219949 [Consulta: 10 juliol 2024].
* ↑ Borton, Z; Landon, AG; Singh, S «A painless pelvic wall ectopic pregnancy» (en anglès). BMJ Case Rep, 2015 Set 30; 2015, pp: bcr2015211529. DOI: 10.1136/bcr-2015-211529. PMC: 4593272. PMID: 26424823 [Consulta: 10 juliol 2024].
* ↑ Gaetani, M; Di Gennaro, D; Vimercati, A; Vitagliano, A; Dellino, M; Malvasi, A; Loizzi, V; et al «Cornual Pregnancy» (en anglès). Gynecol Minim Invasive Ther, 2023 Ag 10; 12 (3), pp: 130-134. DOI: 10.4103/gmit.gmit_10_23. PMC: 10553601. PMID: 37807987 [Consulta: 14 setembre 2024].
* ↑ Barrenetxea, G; Barinaga-Rementeria, L; Lopez de Larruzea, A; Agirregoikoa, JA; et al «Heterotopic pregnancy: two cases and a comparative review» (en anglès). Fertil Steril, 2007 Feb; 87 (2), pp: 417.e9-e15. DOI: 10.1016/j.fertnstert.2006.05.085. ISSN: 1556-5653. PMID: 17074353 [Consulta: 28 agost 2024].
* ↑ Furtado Fernandes Terra, ME; Giordano, LA; Giordano, MV; Moreira de Sá, RA; Campos, F; et al «Heterotopic cervical pregnancy after in-vitro fertilization - case report and literature review» (en anglès). JBRA Assist Reprod, 2019 Ag 22; 23 (3), pp: 290-296. DOI: 10.5935/1518-0557.20190017. PMC: 6724399. PMID: 31091055 [Consulta: 15 novembre 2024].
* ↑ Xia, Q; Wang, T; Xian, J; Song, J; et al «Relation of Chlamydia trachomatis infections to ectopic pregnancy: A meta-analysis and systematic review» (en anglès). Medicine (Baltimore), 2020 Gen; 99 (1), pp: e18489. ISSN: 1536-5964. PMC: 6946389. PMID: 31895782 [Consulta: 10 juliol 2024].
* ↑ Horne, AW; Brown, JK; Nio-Kobayashi, J; Abidin, HBZ; et al «The association between smoking and ectopic pregnancy: why nicotine is BAD for your fallopian tube» (en anglès). PLoS One, 2014 Feb 20; 9 (2), pp: e89400. DOI: 10.1371/journal.pone.0089400. PMC: 3930728. PMID: 24586750 [Consulta: 10 juliol 2024].
* ↑ Joshi, JS; Potdar, J; Shanoo, A; Patel, N «Cesarean Scar Ectopic Pregnancy: A Rare Case» (en anglès). Cureus, 2024 Feb 26; 16 (2), pp: e54920. DOI: 10.7759/cureus.54920. PMC: 10966624. PMID: 38544613 [Consulta: 22 juliol 2024].
* ↑ Patil, M «Ectopic pregnancy after infertility treatment» (en anglès). J Hum Reprod Sci, 2012 Maig; 5 (2), pp: 154-165. DOI: 10.4103/0974-1208.101011. PMC: 3493829. PMID: 23162353 [Consulta: 22 juliol 2024].
* ↑ Ranji, GG, Usha Rani, G, Varshini, S «Ectopic Pregnancy: Risk Factors, Clinical Presentation and Management» (en anglès). J Obstet Gynaecol India, 2018 Des; 68 (6), pp: 487-492. DOI: 10.1007/s13224-017-1075-3. PMC: 6207546. PMID: 30416277 [Consulta: 11 juliol 2024].
* ↑ Benz, AM; Price, CC; Ocon, FJ «Bilateral Tubal Ectopic Pregnancy Following Clomiphene Administration: A Case Report» (en anglès). Cureus, 2022 Set 9; 14 (9), pp: e28977. DOI: 10.7759/cureus.28977. PMC: 9495284. PMID: 36159361 [Consulta: 10 juliol 2024].
* ↑ Benjamin, I; Figueira, JV; Miquilarena, R; Rodriguez, F; et al «Ectopic pregnancy with a contralateral corpus luteum: Case report» (en anglès). JBRA Assist Reprod, 2023 Jun 22; 27 (2), pp: 314-316. DOI: 10.5935/1518-0557.20220050. PMC: 10279431. PMID: 36952625 [Consulta: 20 octubre 2024].
* ↑ Shehzad, S; Panayotidis, I; Magro, M; Wuntakala, R; Rathod, K «Ectopic Pregnancy After Hysterectomy: A Case Report and Review of the Literature» (en anglès). Glob J Reprod Med, 2023 Maig; 10 (1), pp: 5556778. DOI: 10.19080/GJORM.2023.10.5556778. ISSN: 2575-8594 [Consulta: 24 juliol 2024].
* ↑ Athanasiou, A; Féki, A; Fruscalzo, A; Guani, B; Ben Ali, N «Ruptured ectopic pregnancy as complete hydatidiform mole: Case report and review of the literature» (en anglès). Front Surg, 2022 Nov 2; 9, pp: 1036435. DOI: 10.3389/fsurg.2022.1036435. PMC: 9673982. PMID: 36406360 [Consulta: 25 setembre 2024].
* ↑ Petrini, A; Spandorfer, S «Recurrent Ectopic Pregnancy: Current Perspectives» (en anglès). Int J Womens Health, 2020 Ag 4; 12, pp: 597-600. DOI: 10.2147/IJWH.S223909. PMC: 7414932. PMID: 32801937 [Consulta: 22 juliol 2024].
* ↑ Li, C; Zhao, WH; Meng, CX; Ping, H; Qin, GJ; Cao, SJ; Xi, X; et al «Contraceptive Use and the Risk of Ectopic Pregnancy: A Multi-Center Case-Control Study» (en anglès). PLoS One, 2014 Des 10; 9 (12), pp: e115031. DOI: 10.1371/journal.pone.0115031. PMC: 4262460. PMID: 25493939 [Consulta: 27 juliol 2024].
* ↑ Ruiz-Campo, L; Abad-Rubio, C; Hernández-Aragón, M; Sánchez-Lalana, E; et al «Embarazo ectópico abdominal en una paciente histerectomizada» (en castellà). Ginecol Obstet Mex, 2018 Oct; 86 (10), pp: 675-681. DOI: 10.24245/gom.v86i10.1623. ISSN: 2594-2034 [Consulta: 11 octubre 2024].
* ↑ Suzuki, H; Chigusa, Y; Hamanishi, J; Mandai, M; Kondoh, E «Two Cases of Ectopic Pregnancy Mimicking Gestational Trophoblastic Disease» (en anglès). Case Rep Obstet Gynecol, 2020 Jun 16; 2020, pp: 2417428. DOI: 10.1155/2020/2417428. PMC: 7315310. PMID: 32607264 [Consulta: 4 novembre 2024].
* ↑ Govind, A; Lakhi, N «A molar masquerading as an ectopic pregnancy in the early first trimester: a salutary lesson» (en anglès). Int J Womens Health, 2012 Ag 22; 4, pp: 423-425. DOI: 10.2147/IJWH.S32893. PMC: 3430087. PMID: 22956887 [Consulta: 4 novembre 2024].
* ↑ Rayamajhi, A; Rayamajhi, AK; Adhikari, A; Basnet, P; Tiwari, A «Cervical Ectopic Pregnancy with Unsupervised Intake of Medications for Abortion: A Case Report» (en anglès). JNMA J Nepal Med Assoc, 2023 Nov 1; 61 (267), pp: 897-900. DOI: 10.31729/jnma.8345. PMC: 10725228. PMID: 38289731 [Consulta: 9 novembre 2024].
* ↑ Seeber, BE; Sammel, MD; Guo, W; Zhou, L; et al «Application of redefined human chorionic gonadotropin curves for the diagnosis of women at risk for ectopic pregnancy» (en anglès). Fertil Steril, 2006 Ag; 86 (2), pp: 454-459. DOI: 10.1016/j.fertnstert.2005.12.056. ISSN: 1556-5653. PMID: 16753158 [Consulta: 11 juliol 2024].
* ↑ Rajah, K; Goodhart, V; Zamora, KP; Amin, T; et al «How to measure size of tubal ectopic pregnancy on ultrasound» (en anglès). Ultrasound Obstet Gynecol, 2018 Jul; 52 (1), pp: 103-109. DOI: 10.1002/uog.18958. ISSN: 1469-0705. PMID: 29143993 [Consulta: 11 juliol 2024].
* ↑ Dooley, WM; Chaggar, P; De Braud, LV; Bottomley, C; et al «Effect of morphological type of extrauterine ectopic pregnancy on accuracy of preoperative ultrasound diagnosis» (en anglès). Ultrasound Obstet Gynecol, 2019 Oct; 54 (4), pp: 538-544. DOI: 10.1002/uog.20274. ISSN: 1469-0705. PMID: 30937982 [Consulta: 11 juliol 2024].
* ↑ Guo, Y; Feng, T; Du, X «A detective of intramural ectopic pregnancy: The use of pituitrin under hysteroscopy combined with laparoscopy» (en anglès). Medicine (Baltimore), 2023 Mar 24; 102 (12), pp: e33379. ISSN: 1536-5964. PMC: 10036029. PMID: 36961158 [Consulta: 11 juliol 2024].
* ↑ Chan, A; Rampersad, FS; Ramsundar, A; Boodram, A; Rampersad, R «The Use of Contrast-Enhanced Multidetector Computed Tomography Imaging in Advanced Abdominal Pregnancy» (en anglès). Cureus, 2022 Feb 23; 14 (2), pp: e22542. DOI: 10.7759/cureus.22542. PMC: 8958868. PMID: 35371721 [Consulta: 26 octubre 2024].
* ↑ Kaur, K; Kaur, N; Saini, S «An Intrauterine Pregnancy with Tubo-ovarian Torsion mimicking Ruptured Tubal Ectopic Pregnancy» (en anglès). J South Asian Feder Obs Gynae, 2017 Gen; 9 (1), pp: 56-59. ISSN 0975-1920. DOI: 10.5005/jp-journals-10006-1458 [Consulta: 9 novembre 2024].
* ↑ David, P; Rosso, E; Pessaux, P; de Saint Roman, C; Bachellier, P «Acute appendicitis and ectopic pregnancy? Which came first?» (en anglès). J Visc Surg, 2011 Set; 148 (4), pp: e323. DOI: 10.1016/j.jviscsurg.2011.06.002. ISSN: 1878-7886. PMID: 21885363 [Consulta: 11 juliol 2024].
* ↑ Heo, EJ; Choi, CH; Park, JM; Lee, JM; et al «Primary ovarian choriocarcinoma mimicking ectopic pregnancy» (en anglès). Obstet Gynecol Sci, 2014 Jul; 57 (4), pp: 330-333. DOI: 10.5468/ogs.2014.57.4.330. PMC: 4124097. PMID: 25105109 [Consulta: 9 juliol 2024].
* ↑ Shipp, A; Torres, WI «Ruptured Ectopic Pregnancy, Ovarian Torsion, Dermoid Cyst, Leiomyomata, and Endometriosis: A Case Report of a Pelvic Quintet» (en anglès). Cureus, 2024 Ag 14; 16 (8), pp: e66884. DOI: 10.7759/cureus.66884. PMC: 11398850. PMID: 39280523 [Consulta: 5 octubre 2024].
* ↑ Hao, HJ; Feng, L; Dong, LF; Zhang, W; Zhao, XL «Reproductive outcomes of ectopic pregnancy with conservative and surgical treatment: A systematic review and meta-analysis» (en anglès). Medicine (Baltimore), 2023 Abr 25; 102 (17), pp: e33621. ISSN: 1536-5964. PMC: 10145868. PMID: 37115078 [Consulta: 14 juliol 2024].
* ↑ Keshta, AS; Alarabi, D; Jeddy, R; Almusalam, MM; Albastaki, N; Alsadoon, A; Mustafa, W; et al «The Use of Beta-Human Chorionic Gonadotropin (β-hCG) Levels as a Predictor of Successful Medical Management of Ectopic Pregnancy» (en anglès). Cureus, 2022 Feb 14; 14 (2), pp: e22194. DOI: 10.7759/cureus.22194. PMC: 8924988. PMID: 35308709 [Consulta: 14 juliol 2024].
* ↑ Mininni, C; Garibaldi, S; Fornari, L; Domenici,L; et al «Effective combined treatment in ectopic cervical pregnancy preserving fertility: a case report and literature review» (en anglès). Eur Rev Med Pharmacol Sci, 2021 Jun; 25 (12), pp: 4190-4197. DOI: 10.26355/eurrev_202106_26121. ISSN: 2284-0729. PMID: 34227085 [Consulta: 24 novembre 2024].
* ↑ Stremick, JK; Couperus, K; Ashworth, SM «Ruptured Tubal Ectopic Pregnancy at Fifteen Weeks Gestational Age» (en anglès). Clin Pract Cases Emerg Med, 2019 Gen 29; 3 (1), pp: 62-64. DOI: 10.5811/cpcem.2019.1.40860. PMC: 6366386. PMID: 30775668 [Consulta: 25 setembre 2024].
* 1 2 3 Nardini Cecchino, G; Araujo Júnior, E; Elito Júnior, J «Methotrexate for ectopic pregnancy: when and how» (en anglès). Arch Gynecol Obstet, 290, 3, 2014 Set, pp: 417–423. DOI: 10.1007/s00404-014-3266-9. ISSN: 1432-0711. PMID: 24791968 [Consulta: 9 juliol 2024].
* ↑ Ding, DC; Chu, TY; Kao, SP; Chen, PC; Wei, YC «Laparoscopic management of tubal ectopic pregnancy» (en anglès). J Soc Laparoendosc Surg, 2008 Jul-Set; 12 (3), pp: 273-276. ISSN: 1086-8089. PMC: 3015877. PMID: 18765051 [Consulta: 11 juliol 2024].
* ↑ Tegene, D; Nesha, S; Gizaw, B; Befikadu, T «Laparotomy for Advanced Abdominal Ectopic Pregnancy» (en anglès). Case Rep Obstet Gynecol, 2022 Mar 8; 2022, pp: 3177810. DOI: 10.1155/2022/3177810. PMC: 8923797. PMID: 35299756 [Consulta: 10 juliol 2024].
* ↑ Fessehaye, A; Gashawbeza, B; Daba, M; Arusi, M; Terefe, T «Abdominal ectopic pregnancy complicated with a large bowel injury: a case report» (en anglès). J Med Case Rep, 2021 Mar 22; 15 (1), pp: 127. DOI: 10.1186/s13256-021-02713-9. PMC: 7983259. PMID: 33745446 [Consulta: 20 novembre 2024].
* ↑ Kirk E; Bottomley, C; Bourne, T «Diagnosing ectopic pregnancy and current concepts in the management of pregnancy of unknown location» (en anglès). Hum Reprod Update, 20, 2, 2014 Mar-Abr, pp: 250–261. DOI: 10.1093/humupd/dmt047. ISSN: 1355-4786. PMID: 24101604 [Consulta: 9 juliol 2024].
* ↑ Nama, V; Manyonda, I «Tubal ectopic pregnancy: diagnosis and management» (en anglès). Arch Gynecol Obstet, 2009 Abr; 279 (4), pp: 443-453. DOI: 10.1007/s00404-008-0731-3. ISSN: 1432-0711. PMID: 18665380 [Consulta: 9 juliol 2024].
* ↑ Bo, W; Qianyu, Z; Mo, L «Global, Regional, and National Burden of Ectopic Pregnancy: A 30-Year Observational Database Study» (en anglès). Int J Clin Pract, 2023 Des 18; 2023, pp: 3927337. DOI: 10.1155/2023/3927337. PMC: 10749725. PMID: 38146347 [Consulta: 27 juliol 2024].
* ↑ Dabota, BY «Management and Outcome of Ectopic Pregnancy in Developing Countries» (en anglès). A: Ectopic Pregnancy - Modern Diagnosis and Management (Kamrava M; Ed.) IntechOpen, 2011; Oct 26, pàgs: 30. ISBN 978-953-307-648-5. DOI: 10.5772/18883. ISSN: 2631-6188 [Consulta: 30 setembre 2024].
* ↑ Kampioni, M; Chmaj-Wierzchowska, K; Wszołek, K; Wilczak, M «Interstitial Ectopic Pregnancy-Case Reports and Medical Management» (en anglès). Medicina (Kaunas), 2023 Jan 26; 59 (2), pp: 233. DOI: 10.3390/medicina59020233. PMC: 9967369. PMID: 36837435 [Consulta: 15 setembre 2024].
* ↑ Lurie, S; Rabinerson, D; Shoham, Z «The veracious etiology of ectopic pregnancy» (en anglès). Acta Obstet Gynecol Scand, 1998 Gen; 77 (1), pp: 120-121. DOI: 10.1034/j.1600-0412.1998.770125.x. ISSN: 1600-0412. PMID: 9492732 [Consulta: 29 novembre 2024].
* ↑ Amr, SS; Tbakhi, A «Abu Al Qasim Al Zahrawi (Albucasis): pioneer of modern surgery» (en anglès). Ann Saudi Med, 2007 Maig-Jun; 27 (3), pp: 220-221. DOI: 10.5144/0256-4947.2007.220. PMC: 6077085. PMID: 17575478 [Consulta: 27 juliol 2024].
* ↑ Mauriceau, F «Des Maladies des femmes grosses et accouchées, avec la véritable et bonne méthode de les bien aider dans leurs accouchements naturels, et les moyens de remédier à tous ceux qui sont contre nature... Le tout accompagné de plusieurs figures en taille-douce, nouvellement et fort correctement gravées» (en francès). A Paris, Chez: Iean Henavit, Iean D'Hovry, Robert de Ninville, Iean Baptiste Coignard, 1668, pàgs: 536 [Consulta: 30 juliol 2024].
* ↑ Cearra, I; Da Silva, A; De Luis, N; Domínguez, I «Pasado, presente y futuro del embarazo ectópico» (en castellà). Gac Méd Bilbao, 2009 Gen; 106 (2), pp: 53-60. DOI: 10.1016/S0304-4858(09)74647-5. ISSN: 2173-2302 [Consulta: 30 juliol 2024].

## Bibliografia

* Espinoza Garita, Stephanie; Garnier Fernández, Juan Carlos; Pizarro Alvarado, Gloriana. Generalidades del embarazo ectópico (en castellà). Rev Méd Sinergia, 2021 Maig; 6 (5), pp: e670. ISSN 2215-5279. DOI 10.31434/rms.v6i5.670 [Consulta: 18 agost 2024].
* Mullany, Kellie; Minneci, Madeline; Monjazeb, Ryan; Coiado, Olivia C. Overview of ectopic pregnancy diagnosis, management, and innovation (en anglès). Womens Health (Lond), 2023 Mar 31; 19, pp: 1-13. PMID: 36999281. DOI 10.1177/17455057231160349 [Consulta: 9 juliol 2024].
* Huang, Jin; Zuo, Xin; Sun, Yaoxiang; Wu, Xiaoyun; et al. Ectopic pregnancy adjacent to iliac vessels managed successfully by minimally invasive treatment using local methotrexate injection: An extremely rare case and literature review (en anglès). J Gynecol Obstet Hum Reprod, 2023 Des; 52 (10), pp: 102691. PMID: 37931894. DOI 10.1016/j.jogoh.2023.102691 [Consulta: 22 setembre 2024].
* Yazawa, Hiroyuki; Yazawa, Riho; Matsuoka, Ryo; Ohara, Miki. Surgical Outcomes and Trends in Incidence of Ectopic Pregnancy (en anglès). Gynecol Minim Invasive Ther, 2024 Abr 17; 13 (2), pp: 111-118. PMID: 38911310. DOI 10.4103/gmit.gmit_53_23 [Consulta: 30 octubre 2024].
* Eisaman, Duane M.; Brown, Nicole E.; Geyer, Sarah. Relationship of Beta-Human Chorionic Gonadotropin to Ectopic Pregnancy Detection and Size (en anglès). West J Emerg Med, 2024 Maig; 25 (3), pp: 431-435. PMID: 38801051. DOI 10.5811/westjem.18396 [Consulta: 22 juliol 2024].

## Enllaços externs

* Ectopic Pregnancy, Causes, Signs and Symptoms, Diagnosis and Treatment Medical Centric. 2021 Abr (anglès)
* Ruptured Ectopic Pregnancy Yale Radiology and Biomedical Imaging. 2022 Oct (anglès)
* Metotrexato y su uso en embarazo ectópico Co.Re.Bio. 2022 Nov (castellà)